六世达赖情歌六十六首其一心头影事幻重重,化作佳人绝代容,恰似东山山上月,轻轻走出最高峰。注:此言倩影之来心上,如明月之出东山其二转眼苑枯便不同,昔日芳草化飞蓬,饶君老去形骸在,变似南方竹节弓。注:藏南、布丹等地产良弓,以竹为之其三意外娉婷忽见知,结成鸳侣慰相思,此身似历茫茫海,一颗骊珠乍得时。其四邂逅谁家一女郎,玉肌兰气郁芳香,可怜璀璨松精石,不遇知音在路旁。其五名门娇女态翩翩,阅尽倾城觉汝贤,比似园林多少树,枝头一果娉鮓妍。注:以枝头果状伊人之美,颇为别致其六一自消魂那壁厢,至今寤寐不断忘,当时交臂还相失,此后思君空断肠。其七我与伊人本一家,情缘虽尽莫咨嗟,清明过了春归去,几见狂蜂恋落花。其八青女欲来天气凉,蒹葭和露晚苍苍,黄蜂散尽花飞尽,怨杀无情一夜霜。注:意谓拆散蜂与花者霜也其九飞来野鹜恋丛芦,能向芦中小住无,一事寒心留不得,层冰吹冻满平湖。其十莫道无情渡口舟,舟中木马解回头,不知负义儿家婿,尚解回头一顾不。注:藏中渡船皆刻木为马,其头反顾其十一游戏拉萨十字街,偶逢商女共徘徊,匆匆绾个同心结,掷地旋看已自开。其十二长干小生最可怜,为立祥幡傍柳边,树底阿哥须护惜,莫教飞石到幡前。注:藏俗于屋前多竖经幡,用以祈福。